google/wiki40b huggingface dataset:
Barcelonský pavilón

Koncept

Miesovi, ako riaditeľovi nemeckej sekcie výstavy v Barcelone, bola pridelená úloha navrhnúť tento pavilón, bol tiež poverený aby umelecky viedol aj ostatné nemecké budovy na výstave. Po prvej svetovej vojne sa Nemecko začalo meniť. Pavilón mal reprezentovať Nemecko ako demokratický, progresívny, prosperujúci a pacifistický štát, znovuzrodenie nemeckej kultúry, jej tvorivý posun a konkurencieschopnosť. „Hlas ducha novej éry“ bol poňatý voľnou dispozíciou, ktorá prepájala interiér s exteriérom. Zároveň slúžila na zaistenie plynulého pohybu návštevníkov na výstave.

Budova

Miesova reakcia na zadanie bola radikálna. Z estetických dôvodov odmietol miesto, kde mal pavilón stáť. Dostal pokojné miesto, z kade sa ponúkajú pekné výhľady a chodníčky smerujúce k jednej z hlavných atrakcií výstavy – „Španielskej dedinke“. Pavilón je úplne jednoduchý – len konštrukcie, socha Alba (Úsvit) od Georga Kolbeho a kreslo Barcelona, ktoré Mies navrhol konkrétne pre tento pavilón. Návrh je založený na spojení interiéru a exteriéru, ako kontrast medzi konštrukciou a obalom. Pôdorys je veľmi jednoduchý. Celá budova stojí na podnoži z travertínu, oceľovo-chrómové stĺpy krížového prierezu sú v pravidelnom rastri voľne rozmiestnené v priestore, dlhé obkladané steny určujú trasu pohybu. Južná strana v tvare U, tiež z travertínu, slúži pre sociálne zariadenia a je tu veľká plytká vodná nádrž. Platne dlažby okolo nádrže tiež prepájajú interiér s exteriérom. Z druhej strany je pôdorys ohraničený menšou nádržou, kde je socha ženy Alba. Táto je umiestnená tak, aby ju bolo možné pozorovať z rôznych miest, aj vďaka odrazom v skle a obkladoch. Tenká plochá strecha vyzerá ako by sa vznášala. Nevyzerá to tak, že stĺpy nesú strechu, skôr akoby ju držali, aby neodletela.
Mies chcel, aby sa táto budova stala „ideálnou zónou pokoja“ pre unavených návštevníkov, ktorí by mali byť pozvaní do pavilónu cestou k ďalšej atrakciu. Vzhľadom k tomu, že pavilónu chýbali skutočné výstavné priestory, budova sama o sebe mala byť exponát. Do pavilónu sa vstupuje po niekoľkých schodíkoch a po prejdení pavilónu sa vďaka miernej svažitosti vychádza na úrovni terénu smerom k Španielskej dedinke. Návštevník nemal prejsť priamo cez budovu, steny boli navrhnuté tak, aby viedli jeho pohyb.
Ďalšie jedinečné na tomto objekte sú exotické materiály, ktoré Mies použil. Obkladové dosky z drahých materiálov, ako sú antico mramor z Grécka, travertín a zlatý ónyx, ako aj tónované sklá v odtieňoch sivej, zelenej, bielej, tiež priehľadné sklo, slúžiace na delenie priestoru. Pavilón je nielen priekopníkom navrhovania a chápania čistého, disciplinovaného priestoru, ale aj modelovania nových príležitostí pre vzrušujúce združenia voľného umenia a architektúry.
La Chapelle-Heulin

Poloha

Obec má rozlohu 13,47 km². Najvyšší bod je položený 37 m n. m. a najnižší bod 2 m n. m.

Obyvateľstvo

Počet obyvateľov obce je 2 962 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
3571 Milanštefánik

Objav a pomenovanie

Planétka sa v čase objavu nachádzala v severovýchodnej časti súhvezdia Pohár (Crater), asi 1,4° SSV od hviezdy  Crt (+4,8 mag), mala zdanlivú fotografickú jasnosť +17,2 mag a bola 9. planétkou objavenou v prvej polovici marca 1982. Svedčí o tom aj jej predbežné označenie 1982 EJ, ktoré dostala krátko po objave. Planétka bola na Kleti pozorovaná iba v objavovej opozícii a počas 4 nocí bolo celkovo zmeraných 8 pozícií, neskôr zaslaných do MPC. Naposledy bola planétka pozorovaná večer 26. marca 1982.
Planétka je pomenovaná po astronómovi a meteorológovi Milanovi Rastislavovi Štefánikovi (1880 – 1919), ktorý v rokoch 1905 – 1907 pracoval na observatóriu v Meudone a na ostrove Tahiti vybudoval novú hvezdáreň. V roku 1907 dostal Janssenovu cenu a v roku 1911 Wildovu cenu. Meno planétky sa stalo oficiálnym po zverejnení v cirkulári MPC č. 25976 vydanom dňa 7. novembra 1995 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 587 mil. km po mierne excentrickej dráhe s
dobou obehu 7,78 roku (2843 dní) a patrí do skupiny Hilda. K Zemi sa približuje na minimálnu vzdialenosť 366 mil. kilometrov a jej veľkosť je odhadovaná na 24 km. Očíslovanie planétky bolo zverejnené v cirkulári MPC č. 11729 vydanom dňa 14. apríla 1987.
Heutrégiville

Poloha

Obec má rozlohu 11,62 km². Najvyšší bod je položený 162 m n. m. a najnižší bod 81 m n. m.

Obyvateľstvo

Počet obyvateľov obce je 415 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Crampagna

Poloha

Obec má rozlohu 10,02 km². Najvyšší bod je položený 686 m n. m. a najnižší bod 335 m n. m.

Obyvateľstvo

Počet obyvateľov obce je 605 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Office (seriál USA)

Produkcia

Seriál je nakrúcaný jednou kamerou na navodenie dojmu, že sa jedná o dokument a nie sitkom. Nenachádza sa v ňom typický smiech divákov, aby sa mohol naplno prejaviť absurdný, až „tupý“ humor. Producenti taktiež najali Randalla Einhorna, ktorý bol režisérom Survivora (Kto prežije), aby seriál vyzeral ešte viac ako dokument.
Nakrúcalo sa v Kalifornii, nie v Scrantone, v skutočnej budove namiesto štúdia.
Každá epizóda má svoj vlastný scenár, no herci majú povolené improvizovať. Podľa Novaka majú scenáre tendenciu byť dlhšie, čiže nie všetky scény sa vojdú do 22-minútovej epizódy.

Michael Scott

Michael Scott je ústrednou postavou seriálu. Je regionálny manažér Scrantonskej pobočky Dunder Mifflinu a.s. od prvej série po siedmu. Na konci siedmej série požiada o ruku kolegyňu Holly Flax a seriál spolu opustia, keďže sa odsťahujú do Colorada. S výnimkou umenia predávať, Michaelovi chýbajú iné zručnosti, či už schopnosť vedenia podniku alebo hocijaké iné spojené s jeho prácou. Trávi 80% svojho času v práci zabávaním iných. Má rád všetkých svojich kolegov okrem Tobyho Flendersona, ktorého z duše nenávidí, ponižuje ho, strápňuje a posmieva sa mu. Jeho obľúbená fráza je „That's what she said!“, ktorú používa pri sexuálnych dvojzmysloch. Je dobrák, avšak jeho ľahkomyseľnosť ho často privádza do problémov.

Dwight Schrute

Dwight je jeden z obchodných zástupcov Dunder Mifflinu a repný farmár. Je asistent regionálneho manažéra, no sám sa označuje „asistent regionálny manažér“ aby mal pocit rovnocennosti so svojim nadriadeným Michaelom Scottom. Má rád paintball, seriál Battlestar Galactica, ping-pong, karate a zbrane. Jeho výraznou črtou je nosenie košieľ horčicovej farby. Vyvinul si tajný vzťah s Angelou Martinovou, ktorý pretrváva niekoľko sérií a keď sa Angela vydá a čaká dieťa Dwight je presvedčený, že dieťa je jeho.

Jim Halpert

Jim je obchodný zástupca a neskôr spolumanažér Scrantonskej pobočky Dunder Mifflinu. Vie ako na Michaela, aby dosiahol čo chce a často si z neho robí vtipy, najviac žartov však praktikuje na Dwightovi. Počas štvrtej série začne chodiť s Pam Beesleyovou, s ktorou sa v šiestej sérii ožení.

Pam Halpertová (nar. Beesleyová)

Pam bola uvedená do seriálu ako recepčná Screntonskej pobočky v Dunder Miffline, neskôr sa však stala obchodnou zástupkyňou a správkyňou kancelárie. Je skôr plachá ale láskavá, a v štvrtej sérii začne chodiť s Jimom Halpertom, za ktorého sa neskôr vydá a majú spolu dve deti.

Ryan Howard

Na začiatku seriálu bol Ryan dočasným zamestnancom, za čo si vyslúžil aj prezývku „The Temp“ (z angl. temporary - dočasný). Má veľmi nestabilný vzťah s Kelly Kapoorovou, s ktorou sa dá znovu dohromady aj napriek nekonečným, resp. nezmyselným hádkam. Má taktiež nie príjemný vzťah s Michaelom, aj kvôli tomu, že ho Michael považuje sa svojho osobného asistenta a sluhu.
Rodisko Jána Žižku v Trocnove

Rodisko Jána Žižku v Trocnove je lokalita pozostávajúca zo základov stavieb a niekoľkých objektov pripomínajúcich osobnosť Jána Žižku, ktorý sa tu narodil. Trocnov je mestskou časťou mesta Borovany v okrese České Budějovice v Juhočeskom kraji.

Areál

Areál rodiska Jána Žižku v Trocnove tvorí pomník a expozícia, ktoré pripomínajú nielen Žižkovu osobnosť, ale celé husitské revolučné hnutie. Zahrňuje zrúcaniny dvorcov, Žižkovho a Mikešovho, pamätník s expozíciou umiestnený v bývalom poplužnom dvore borovanského kláštora, správcov dom a Žižkov pomník, dielo sochára J. Malejovského a architekta Z. Beneša. Do areálu patria aj rybníky Žižkovec, Grandlový, Horný a Dolný. Vysoký dub, miesto, kde sa podľa legendy Žižka narodil, od roku 1908 pripomína pomník s nápisom.

História

Trocnov leží južne od Českých Budějovíc, uprostred malebnej juhočeskej krajiny. Pôvodne tu stál dvorec trocnovských zemanov. V 14. storočí sa v zachovaných prameňoch spomínajú dva dvorce. Na jednom z nich sa  okolo roku 1360 narodil zemanovi Řehořovi a jeho manželke Jane syn Ján.
V roku 1679 oba dvorce zbúrali a neďaleko vystavali poplužný dvor. Za protireformácie zoťali aj legendárny dub, s ktorým bola spojená stále živá legenda o Žižkovom narodení. Na jeho mieste postavili kaplnku zasvätenú sv. Jánovi Krstiteľovi. Tradícia však bola silnejšia, než úsilie zničiť Žižkovu pamiatku - kaplnku volali Žižkovou. Dnes na jej mieste stojí skupina kameňov, pomník označujúci miesto Žižkovho narodenia. Druhá polovica kameňa s nápisom (údajne kameň pochádzal z prahu trocnovského dvora) bola v roku 1868 vložená do základov Národného divadla v Prahe.

Archeologický prieskum

Na prieskume Trocnova pracovali Žižkovi ctitelia už od začiatku 20. storočia. Podrobnejší prieskum sa uskutočnil v roku 1921, keď sa začalo s vykopávkami dvorca označeného ako dvorec Žižkovho strýka Mikeša.
Až v roku 1958 sa uskutočnil archeologický prieskum celého areálu a identifikovalo sa miesto Žižkovho dvorca ležiaceho na mieste križovatky cesty z Ostrolovského Újezdu a Radostíc. Išlo o dvojpriestorovú kamennú stavbu. Z poplužného dvora, ktorý bol vybudovaný z muriva obidvoch trocnovských majetkov, bol zhotovený pamätník. Dominantou celého areálu je od roku 1958 veľký žulový pomník Jána Žižku.
Celý areál zviazaný s jednou z najvýznamnejších osobností českých dejín je zapísaný do zoznamu českých národných kultúrnych pamiatok.
Vostok 4

Údaje o kozmickej lodi

Vostok 4 (podľa katalógu COSPAR 1962-037A) bola jednomiestna kozmická loď dlhá 5 metrov s priemerom 2,3 metra. Jej hmotnosť bola 4 728 kg. Dosiahla obežnej dráhy vo výške 179,8 – 236,7 km nad povrchom Zeme.

Priebeh letu

Vostok 4 vyštartoval deň po Vostoku 3, 12. augusta 1962 o 08:02:33 svetového času, z kozmodrómu Bajkonur v Kazachstane. Na palube lode Vostok 4 bol kozmonaut ukrajinskej národnosti Pavel Popovič. Obe kozmické lode boli vynesené na podobné obežné dráhy, pričom vzdialenosť medzi nimi sa v priebehu prvého obletu Vostoku 4 zmenšovala. Kozmonauti na palubách oboch lodí tiež po prvýkrát v histórii navzájom medzi sebou komunikovali cez rádio. 
Najmenšia dosiahnutá vzdialenosť medzi kozmickými loďami bola približne 6 kilometrov. Vostoky však nemohli meniť charakteristiky obežnej dráhy, a tak sa obe telesá začali opäť vzďaľovať. Počas misie čiastočne zlyhal systém pre podporu života, keď teplota v kabíne klesla na 10 °C. Let bol ukončený o jeden deň skôr, po nedorozumení s pozemným strediskom, ktoré si myslelo, že Popovič im zadal kódové slovo pre skorší návrat. Kozmonaut pozemnému stredisku hlásil, že pozoruje búrku. Slovo búrka (groza) však bolo kódové slovo, ktorým sa označoval stav nevoľnosti a zvracanie. V takejto situácii sa vyžadoval návrat na Zem pri najbližšej možnej príležitosti (keď obežná dráha kozmickej lode viedla cez územie ZSSR). V komunikačnom okne nad Sovietskym zväzom sa kompetentní začali Popoviča čoraz intenzívnejšie pýtať na charakter a intenzitu spomínanej „búrky“. Kozmonaut ale nerozumel, čo od neho žiadajú a nerozumel, prečo sú všetci rozrušení kvôli búrke nad Mexickým zálivom. Štátna komisia medzitým už rozhodla o predčasnom ukončení letu kvôli zdravotným problémom kozmonauta. Popovič ich sotva presvedčil, že pozoroval skutočnú búrku nad Mexickým zálivom.  
Pristál na padáku po takmer troch dňoch letu, 15. augusta 1962 o 06:59 svetového času (7 minút po Andrijanovi Nikolajevovi), neďaleko obce Atasu v Karagandskej oblasti Sovietskeho zväzu.
Návratová kabína Vostoku 4 je dnes uložená v moskovskom múzeu NPO Zvezda, ale bola upravená tak, aby reprezentovala loď Voschod 2.
Liga majstrov UEFA 2008/2009

Liga majstrov v sezóne 2008/2009 bol 54. ročník európskeho klubového futbalového turnaja. Súťaž organizuje UEFA. Finále sa hralo 27. mája 2009 sa Olympijskom štadióne v Ríme.
Gémages

Poloha

Obec má rozlohu 6,47 km². Najvyšší bod je položený 211 m n. m. a najnižší bod 103 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:SN

Kódy ISO 3166-2 pre Senegal identifikujú 11 regiónov. Prvá časť (SN) je medzinárodný kód pre Senegal, druhá časť pozostáva z dvoch písmen identifikujúcich región.

Zoznam kódov

SN-DB Diourbel
SN-DK Dakar
SN-FK Fatick
SN-KD Kolda
SN-KL Kaolack
SN-LG Louga
SN-MT Matam
SN-SL Saint-Louis
SN-TC Tambacounda
SN-TH Thiès
SN-ZG Ziguinchor
Bohumil Hrabal

Životopis

Narodil sa v Brne – Žideniciach. 
Meno jeho biologického otca nie je uvedené ani v jeho krstnom liste. Keď sa jeho matka Marie vydala (1920) za Františka Hrabala, účtovníka v pivovare v Polnej a neskôr správcu pivovaru v Nymburku, ten prijal Bohumila za vlastného. Hrabal nebol nikdy premiant a viac než o učenie sa zaujímal o pestré dianie v pivovare, najmä o Františkovho brata Josefa Hrabala (slávneho Pepina), ktorý „prišiel na návštevu a zostal do smrti“.
Po maturite na reálnom gymnáziu (1935) študoval na právnickej fakulte Karlovej univerzity v Prahe, navštevoval však aj prednášky z dejín literatúry, umenia a filozofie. Keďže vysoké školy boli v období okupácie zatvorené, mohol štúdium dokončiť až v roku 1946. 
Počas vojny pracoval ako železničný robotník a výpravca v Kostomlatoch, čo sa (rovnako ako všetky jeho neskoršie profesie) odrazilo aj v jeho literárnej tvorbe. Vystriedal tiež profesie ako poisťovací agent, obchodný cestujúci, od roku 1949 brigádnik v kladenských oceliarňach a po ťažkom úraze pracoval v libeňských zberných surovinách ako balič starého papiera. Neskôr pracoval ako kulisár. Nemalú časť svojho života prežil v pražskej Libni – v ulici Na Hrázi 24/326 (poeticky nazývanej Na Hrázi věčnosti).
Spisovateľom z povolania sa stal až v roku 1963. Po roku 1970 nemohol niekoľko rokov oficiálne publikovať, písal teda do samizdatových a exilových periodík. Roku 1975 uverejnil v časopise Tvoba krátke sebekritické prehlásenie, na ktorého základe mu bolo čiastočne a pod dohľadom cenzúry znova umožnené publikovať. 
Mnoho jeho diel vychádzalo v nakladateľstve Pražská imaginace, ktoré vydávalo Hrabala samizdatom od roku 1985. To isté nakladateľstvo vydalo pod editorským dohľadom Václava Kadleca v rokoch 1991 – 1997 Sebrané spisy Bohumila Hrabala v 19 zväzkoch.
Hrabal sa poznal s Jiřím Kolářom, obdivoval svojrazného a predčasne zosnulého maliara, grafika a priemyslového výtvarníka Vladimíra Boudníka a priatelil sa s filozofom Egonom Bondym. Hrabalove knihy boli mnohokrát úspešne sfilmované (napríklad Menzelove Ostře sledované vlaky, ktoré boli ocenené Oskarom) a dostal tiež veľa nakladateľských cien.
Ladignac-le-Long

Poloha

Obec má rozlohu 47,21 km². Najvyšší bod je položený 430 m n. m. a najnižší bod 240 m n. m.

Obyvateľstvo

Počet obyvateľov obce je 1 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Kalman

RSDr. Jozef Kalman (* 18. apríl 1951, Pohorelá) je zakladateľ a predseda strany Ľavicový blok, bývalý podpredseda vlády v rokoch 1994-1998. Do funkcie člena vlády SR ho nominovalo Združenie robotníkov Slovenska, neskôr sa stal členom HZDS.
Vo vládnom kabinete dostal na starosť koordináciu rezortov školstva, zdravotníctva, kultúry, životného prostredia, ďalej národnostnú a cirkevnú politiku, ako aj vedenie tripartitných rokovaní. V rokoch 1973-1994 pracoval v odborovom hnutí v rôznych funkciách.
V roku 2004 neúspešný kandidát v prezidentských voľbách. V prvom kole získal 10 221 (0,51%) hlasov a 8. miesto z dvanástich kandidátov.
Saint-Pierre-de-l’Isle

Poloha

Obec má rozlohu 6,43 km². Najvyšší bod je položený 52 m n. m. a najnižší bod 23 m n. m.

Obyvateľstvo

Počet obyvateľov obce je 270 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Palivové čerpadlo

Palivové čerpadlo alebo aj palivové dopravné čerpadlo je súčiastka v palivovom okruhu motora, ktorá dopravuje palivo z nádrže do ďalších častí okruhu. Tou je v súčasnosti väčšinou vstrekovacie čerpadlo, ale v minulosti to boli karburátor, alebo priamo vstrekovač pri pneumatickom vstrekovaní.
Palivové čerpadlo zaplavuje vstrekovacie jednotky čerpadla, alebo plavákovú komoru karburátora. Plniaci tlak v celom režime prevádzky udržuje pretlakový ventil. Pohon čerpadla je od motora vačkovým hriadeľom ventilového rozvodu alebo vlastným pohonom v skrini vstrekovacieho čerpadla, alebo elektrický. Používajú sa väčšinou piestové čerpadla vo viacerých vyhotoveniach.
Preixan

Poloha

Obec má rozlohu 8,56 km². Najvyšší bod je položený 341 m n. m. a najnižší bod 122 m n. m.

Obyvateľstvo

Počet obyvateľov obce je 526 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Châteldon (obec)

Poloha

Obec má rozlohu 28,43 km². Najvyšší bod je položený 862 m n. m. a najnižší bod 285 m n. m.

Obyvateľstvo

Počet obyvateľov obce je 770 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morcourt (Somme)

Poloha

Obec má rozlohu 7,56 km². Najvyšší bod je položený 93 m n. m. a najnižší bod 31 m n. m.

Obyvateľstvo

Počet obyvateľov obce je 276 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sasnières

Poloha

Obec má rozlohu 7,83 km². Najvyšší bod je položený 145 m n. m. a najnižší bod 81 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maoizmus

Maoizmus je učenie, ktoré vychádza z diela Mao Ce-tunga a ktoré aplikuje zásady marxizmu-leninizmu na potreby rozvojových krajín. Učenie marxizmu - leninizmu upravuje v tom zmysle, že namiesto orientácie na mestský proletariát sa orientuje na vrstvu roľníkov.
Maoizmus ponúka model, ktorý zdôrazňuje nezávislosť národa, roľníctvo a rovnomerne sa rozvíjajúci ľahký priemysel.
Saint-Pierre-Bois

Poloha

Obec má rozlohu 7,3 km². Najvyšší bod je položený 550 m n. m. a najnižší bod 217 m n. m.

Obyvateľstvo

Počet obyvateľov obce je 739 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diomédes (syn Area)

Diomédes (iné názvy: Diomédés, Diomedes; starogr. Διομήδης – Diomédes/iný prepis Diomédés) je v gréckej mytológii syn boha vojny Area a nymfy Kyrény. Bol kráľ Bistonov v Trákii.
Trácky kráľ Diomédes mal štyri kone, ktoré sa živili ľudským mäsom. Tieto nesmierne silné kone boli v jeho koniarni prikované železnými reťazami k bronzovým žľabom. Priviesť Diomédove kone živé mykénskemu kráľovi Eurystheovi mal za úlohu hrdina Herakles, ktorý u neho slúžil, aby si odčinil svoju vinu, potom ako zabil svoje deti.
V jednej verzii Herakla v Trákii miestni obyvatelia napadli, keď kone odvádzal. Herales preto kone narýchlo zveril svojmu priateľovi Abdérovi a dal sa s nimi do boja. Po víťazstve však Herakles zistil, že jeho priateľa medzitým usmrtili. Herakles potom z pomsty kráľa Dioméda i miestnych obyvateľov zabil a na pamiatku priateľa tam založil mesto, ktoré nazval po ňom Abdérou. Keď sa Herakles vrátil k Eurysthenovi zistil, že ten kone pustil na hore Olympos, kde ich zožrala divá zver. V inej verzii Herakles dal Dioméda zožrať vlastným koňom, ktoré potom skrotli.
Saint-Jacques-des-Guérets

Poloha

Obec má rozlohu 1,81 km². Najvyšší bod je položený 67 m n. m. a najnižší bod 60 m n. m.

Obyvateľstvo

Počet obyvateľov obce je 96 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dwight Worker

Útek z väzenia

Dwighta Workera uväznili dňa 8. decembra 1973. Podarilo sa mu utiecť o dva roky neskôr, dňa 17. decembra 1975. K úteku mu pomohlo to, že sa prezliekol za ženu. Za trest uväznili pätnásť väzenských dozorcov.
K úteku mu pomáhala aj jeho manželka Barbara (pred svadbou s Dwightom Workerom sa volala Barbara Chilcoate), ktorá ho stretla po prvýkrát vo väzení, keď za ním prišla na návštevu so svojim kamarátom. Vydala sa za neho dňa 17. decembra 1975 dve hodiny pred útekom.
Dwight Worker sa stal druhým väzňom, ktorému sa podarilo utiecť z väzenia Palacio de Lecumberri v Mexiko City v Mexiku. Prvým komu sa to podarilo bol Pancho Villa.
V roku 1977 napísali manželia Dwight a Barbara Worker knihu o úteku z väzenia Escape (ISBN 0-913374-76-8).
Ossas-Suhare

Poloha

Obec má rozlohu 7,17 km². Najvyšší bod je položený 854 m n. m. a najnižší bod 182 m n. m.

Obyvateľstvo

Počet obyvateľov obce je 81 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Promachos (syn Hérakla)

Promachos (starogr. Πρόμαχος – Promachos, lat. Promachus) je v gréckej mytológii syn hrdinu Hérakla a jeho milenky Psófidy, dcéry Eryka, kráľa sicílskej Sikanie.
Keď Psófidu, dcéru kráľa Eryka, priviedol Hérakles do iného stavu a opustil ju, ujal sa jej Lykortas z arkádskeho mesta "Fégia". Psófis potom porodila dvojičky, chlapcov Promacha a Echefróna, ktorí keď vyrástli, svoju lásku k matke prejavili tak, že rodné mesto Fégiu pomenovali po nej na Psófidu.
Herran

Poloha

Obec má rozlohu 15,37 km². Najvyšší bod je položený 1 574 m n. m. a najnižší bod 520 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bressou

Poloha

Obec má rozlohu 10,03 km². Najvyšší bod je položený 619 m n. m. a najnižší bod 274 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Richard Dírer

Životopis

Richard Dírer začal svoju žurnalistickú kariéru v slovenskej redakcii Deutsche Welle v roku 1996, po odchode do Nemecka. Na Rýnskej univerzite Friedricha-Wilhelma v tom čase začal študovať politické vedy, romanistiku a nederlandistiku. V Deutsche Welle pracoval ako redaktor a moderátor slovenského vysielania.
Od roku 1997 pravidelne prispieval do vysielania rádia Twist ako korešpondent z Nemecka. V roku 1999 sa spolupráca rozšírila a Dírer sa stal moderátorom spravodajstva rádia Twist. Po svojom návrate na Slovensko v roku 2001 sa v menovanom rádiu zamestnal a stal sa redaktorom a moderátorom Žurnálu rádia Twist.
V roku 2003 nastúpil do do redakcie spravodajstva STV.
Od mája 2006 pracoval v spravodajskej televízii TA3. Začínal ako reportér a moderátor Témy dňa. Neskôr spolu s Ľubou Oravovou moderoval diskusnú politickú reláciu V politike.
Od mája 2008 bol zároveň šéfredaktorom spravodajstva a publicistiky televízie TA3, od roku 2009 aj riaditeľom spravodajstva a publicistiky. Po nezhodách s vtedajším generálnym riaditeľom TA3 Michalom Gučíkom zo spravodajskej televízie TA3 koncom marca 2011 odišiel. Po odchode z TA3 externe pracoval ako konzultant pre komunikáciu a PR agentúry SARIO. V rokoch 2011-2012 moderoval spolu s A.Vargovou spoločensko-politickú reláciu STV Zoči - Voči a neskôr s A. Paulínyovou reláciu Doslova.
Štyri roky (2012 - 2015) viedol rádio Best FM a moderoval spoločensko-politickú diskusnú reláciu "Dialógy s Richardom Dírerom". Podieľal sa na volebnej kampani kandidáta Iva Nesrovnala na post primátora Bratislavy, s ktorým spolupracoval aj po jeho nástupe do funkcie. Mestské zastupiteľstvo v septembri 2015 zvolilo Richarda Dírera za člena Dozornej rady BVS ako zástupcu mesta. Od januára do decembra 2016 Richard Dírer pracoval v Kancelárii primátora hl. mesta Bratislava na poste poradcu primátora Iva Nesrovnala.
V januári 2017 Richard Dírer nastúpil na Finančné riaditeľstvo SR na pozíciu riaditeľa Centra komunikácie a podpory v Kancelárii prezidenta finančnej správy, kde okrem externej a internej komunikácie riadi aj call centrá podpory.
Richard Dírer sa venuje aj mediálnym tréningom, PR, konzultantskej činnosti a politickému marketingu.
Dannemois

Poloha

Obec má rozlohu 8,43 km². Najvyšší bod je položený 138 m n. m. a najnižší bod 51 m n. m.

Obyvateľstvo

Počet obyvateľov obce je 833 (2009).
Nasledujúci graf zobrazuje vývoj počtu obyvateľov v obci.
Zdroje: INSEE